als_Latn dik_Latn sag_Latn
Trajneri i portierëve të Burrelit, Besnik Beqiri, shprehet se brenda pak javëve skuadra do të dijë të dalë nga kriza dhe të renditet aty ku ajo e meriton. Ashtu si Skura, Gjoni e Farruku dhe ai ka shprehur kritikat e veta në lidhje me lojën e skuadrës, por njëkohësisht edhe ka këmbëngulur se me këtë kontigjent lojtarësh Burreli nuk duhet të ishte në fundin e tabelës, por ndër ekipet më të mira të grupit A. “Fjalët në lidhje me gjendjen e skuadrës kanë mbaruar. Të gjithë jemi në një mendje se nga ndeshje në ndeshje kemi trashëguar probleme. Ende vuajmë paaftësinë për të kurorëzuar me sukses aksionet para portës kundërshtare. Jemi ambientuar keq me gabimet dhe nuk dimë t’i ndalim ato”, shprehet Beqiri. Sipas tij në ndeshjen me Iliria skuadra do të luajë si një e vetme. “Kryefjala e lojës tonë me Fushë Krujën do të jetë loja me theks sulmues. Që në fillim të ndeshjes do të synojmë të shënojmë dhe pastaj nuk do të tërhiqemi deri sa të jemi të sigurt në fitore. E rëndësishme, tha Besnik Beqiri, është që lojtarët të mos kenë frikë dhe të luajnë të qetë. Në se luajmë si me Besën e Kavajës fitorja është e garantuar”.
Beqiri: Ky Burrel ka mundësi për më tepër0
Share.
als_Latn als_Latn eng_Latn